V lete kniha a časopis od päť korún

Knižnica organizuje už štvrtú burzu kníh

Raz za rok si z Tekovskej knižnice v Leviciach môže čitateľ odniesť publikáciu aj natrvalo. Umožňuje mu to burza kníh, ktorú oddelenie beletrie a centra knižnično-informačných služieb organizuje už štvrtýkrát. Letný jarmok vyradených kníh a periodík je v tomto roku naplánovaný v termíne od 9. júla do 31. augusta a na výber budú publikácie z oblasti detskej literatúry, beletrie a náučnej literatúry. „V prvom ročníku bol najväčší záujem
o detskú literatúru, v minulom zas
o náučné publikácie. Bohužiaľ, aj tentokrát bude odborná literatúra v burze najmenej zastúpená," prezrádza vopred vedúca oddelenia na Holubyho ulici v Leviciach Klára Benčatová: Skutočnosť odôvodňuje veľkým záujmom o výpožičky tohto druhu literatúry, čím sa automaticky ucho‑

vávajú v knižničnom fonde čo najdlhší čas. Knihy na burzu sú už pripravené v pivničnom sklade, ich presný počet nie je známy. Medzi vyradenými publikáciami sa nachádzajú duplicitné knihy a časopisy z knižničných políc, knihy zo šesťdesiatych až sedemdesiatych rokov a darované publikácie, pochádzajúce z knižníc čitateľov a ich rodín. „Z darovaných kníh si tie, ktoré nemáme, ponecháme v knižničnom fonde, ostatné majú šancu dostat sa opäť do domácich knižníc iných záujerncov," potvrdzujú pracovníčky oddelenia beletrie. Darcovstvom sa do fondu dostávajú aj vzácnejšie literárne kúsky, ktoré sú potom dostupné čitateľom knižnice. Z financií, utŕžených v burze kníh a periodík, zakúpi knižnica opäť nové knihy a periodiká.
Katarína Kopcsányiová